Naturalesa morto

Un naturalesa morto ta un komposishon artístiko di ophetonan sin moveshon òf inanimá, kapturá den un pintura, dibuho òf potrèt, kuidadosamente iluminá pa enfatisá detaye i atmósfera. Ora di pinta un naturalesa morto, e artista por enfoká riba komposishon, uso di koló i sutilesa di balornan tonal—e transishonnan sutil entre lus i skuridat.

E naturalesa morto hopi biaha ta wòrdu konsiderá komo un obra di estudio òf práktika den kua e pintor por refiná su abilidatnan tékniko. Karel van Mander a señalá ku naturalesa morto tabata materia di entrenamentu pa artistanan yòn i ku un pintor eksperensia en general ta laga e temanan aki atras pa dediká su mes na temanan mas kompleho.

 Historia 
Tabata pinta naturalesa morto for di tempu romano, por ehèmpel riba muraya na Pompeii, kaminda nan a keda konserbá te dia djawe.

Rònt di aña 1630, Constantijn Huygens tabata e promé ku a usa e palabra inanimatis ora di deskribí e obranan di Jacques de Gheyn i Johannes Torrentius. E tabata kere ku niun hende no por a pinta kosnan trahá di glas, bleki, klei i heru mihó ku Torrentius. E palabra stilleven den hulandes pa "naturalesa morto" no a aparesé te rònt di 1650, ora el a wòrdu usá den un inventario di herensia.

E naturalesa morto flamenko i hulandes di siglo diesshete ta konosí pa nan ekspreshon, ekselente, di material: e representashon di e tekstura i superfisie di vários opheto. Den un obra, por ehèmpel, un pintor por reprodusí fielmente simultáneamente e briyo di un paña di satin, e struktura di grano di un pan, e fragilidat di un webu dòf, e gotanan di serena (òf douw) riba druif, e glas duru i e briyo di pèrla di un koklishi. Hopi biaha pintornan tabata re-usá nan ophetonan faborito den diferente komposishon. 

Den e género di naturalesa morto, areglonan floral tabata partikularmente popular, sigui pa areglonan di fruta, tambe comementu, areglonan di kushina, i den un grado ménos, desayuno. Esenanan di merkado i kushina a wòrdu pintá pa maestronan manera Pieter Aertsen, Joachim Beuckelaer i Frans Snyders. Naturalesa morto di yagmento i bestia di kunuku (òf salbahe) tabata asosiá prinsipalmente ku Jan Fijt, Jan Weenix i Dirk Valkenburg.

Sea ta trata di flor, fruta, bestia di kunuku, piská, para òf kosnan di balor manera plata, glas i porselana, e naturalesa morto a keda un género den kua abundansia tabata un tema esensial. Asta obra di klei simpel por ta parti den un forma artístiko di un komposishon.

Samuel van Hoogstraten a skirbi ekstensivamente tokante e naturalesa morto komo un género. Gerard de Lairesse a kritiká pintornan di naturalesa morto pa un supuesto pobresa intelektual i falta di profundidat den nan obra, pero na mes momento a rekonosé e popularidat enorme di e género.

 Simbolismo 

Naturalesa morto por sirbi komo símbolo, manera un memento mori, e kombinashon di un Beibel i un karpachi humano. E obra, Sinnepoppen ("Figuranan Emblemátiko" òf "Emblemanan Moral") di Roemer Visscher di 1614 hopi biaha ta wòrdu usa komo un fuente di referensia den e interpretashon di naturalesa morto.

Naturalesa morta ta presta nan mes pa multiple interpretashon. Ta importante pa no buska djis un solo nifikashon den un naturalesa morto.

Naturalesa mortoEhemplar Tipo Opheto Simbolismo200px|center
Jan Davidsz. de Heem (~1650) Prònk Kosnan di balor i frutanan distinto Rikesa, buya200px|center
De Waere Mercurius ("E Mercurius Berdadero"), Anthonie Leemans (1655) Viktoria Haring, pan, serbes, een korant tokante Tromp su kapturamento di tres barku ingles riba 28 di yüni 1639, i un poema tokante e artesano di sapato ku ta despresiá e trabou di Apeles.  Ekonomia nashonal, ekonomisá i diligensia200px|center
Stilleven met vleespasteitjes ("Naturalesa morto di pastechi di karni"), Jacob van Es Komementu Ophetonan i kuminda ku ta tuma parti di un komementu Posiblemente un enkurashamentu pa moderashon, òf un referensia na e último sena. Tambe por representá rikesa. 200px|center
Vanitas, Pieter Claesz. (1630) Vanitas Karpachi, belanan paga, flornan seko, bukinan dekaí, glasnan di bandaSuperfisialidat i sin sentido di poseshonnan di tera, òf memento mori200px|center
Trompe l'œil ("Aparensia engañoso"), Cornelis Norbertus Gysbrechts Aparensia engañoso  (franses: Trompe-l'oeil) Kolekshon di ophetonan di bida diario ku ta parse di ta berdadero 200px|center
Stilleven met bloemen ("Naturalesa morto di flor"), Hans Bollongier (1639) Flor Tur sort'i flor tin biaha rondona pa insektonan manera barbulětě y tòr. Posiblemente fragilidat, pero tambe atmirashon pa kreashon200px|center
Fruitstuk ("Obra di fruta"), Alexander Coosemans Fruta Tur sort'i fruta Abundansia i fertilidat200px|center
David Teniers de Jonge Siensia Buki, paser, globo di mundu, holoshi di santu Siñamentu, e viktoria di siensia200px|center
Een aap en een hond bij dood wild (Un makako i un kachó serka di bestia di kunuku morto), Jan Weenix (1714) Yagmento Bestianan di kunuku morto, manera bula duifi, biná, gans, konènchi 200px|center
Bartolomeo Bettera Instrumento musikal  200px|center
Pieter Aertsen (1551) Obra di kushina i merkado Karni, piska, berdura i fruta 200px|center
Naturalesa morto ku Bírgen Maria, Daniël Seghers (1645) Religioso Ta referi na storianan bíbliko200px|center
Stilleven met roemer, fluit, aarden kruik en pijpen ("Naturalesa morto ku glas di biña, glas di shampaňa, serámika, i pipa"), Jan Jansz. van de Velde (1651)Aparato i ophetonan pa huma (hulandes: Toebackje) pipa, glas grandi di biña ku un kelki rondo i un stam diki (hulandes: roemer), biña, olijfi, uster, i lamunchi 

Category:Arte